hotchpotch/miracl-hf-unified huggingface dataset:
Ulfberht-miekka
Ulfberht-miekoiksi kutsutaan 900–1000-luvuilta peräisin olevia taidokkaasti valmistettuja miekkoja, joita käyttivät erityisesti viikingit.
Miekkoja on löydetty eniten Pohjoismaista, mutta runsaasti myös Baltiasta, Venäjältä, Britanniasta, Saksasta sekä muualta Keski-Euroopan pohjoisosista. Yksittäisiä löytöjä on myös muista Euroopan maista.
Miekat ovat saaneet nimensä niiden terään taotusta säiläkirjoituksesta "ULFBERHT", joka on todennäköisesti miekat valmistaneen sepän tai pajan nimi. Useimmiten nimi kirjoitettiin "+ULFBERH+T". Koska niitä on valmistettu noin 200 vuoden ajan, eivät kaikki miekat kuitenkaan voi olla pelkästään yhden sepän takomia.
Itse nimi Ulfberht on arvoitus. Sen edessä ja lopussa oleva risti voisi viitata kirkolliseen tahoon, piispaan, apottiin tai luostariin, joiden nimien yhteydessä tällainen risti esiintyy. Miekkojen valmistusajalta ei kuitenkaan tunneta yhtään kirjallista lähdettä jossa esiintyisi nimi Ulfberht.
Ulfberht-miekat valmistettiin korkealaatuisesta teräksestä ja niitä pidetään yhtenä parhaista milloinkaan valmistetuista miekoista. Materiaalistaan johtuen ne olivat omana aikanaan ylivertaisia aseita, joista alettiin valmistaa myös heikkolaatuisempia kopioita, joihin kirjoitettiin nimi muodossa "+ULFBERHT+". Ulfberht-miekkoihin käytetty upokasteräs on hiilipitoisuudeltaan erittäin korkeata, määrä on noin puolet nykyisin teollisesti valmistettavan hiiliteräksen sisältämästä hiilestä. Kopioissa hiiltä oli vain kolmasosa alkuperäisten Ulfberht-miekkojen pitoisuudesta ja se teki niistä huomattavasti helpommin hajoavia.
Terästä pidettiin pitkään Pohjois-Euroopassa valmistettuina, miekkojen frankkilaisperäisestä nimestä ja niiden arvellusta valmistuspaikasta johtuen. 2000-luvulla brittiläisessä National Physical Laboratoryssa tehdyt tutkimukset kuitenkin osoittivat, että ainoastaan huonolaatuisimpien miekkojen teräs oli valmistettu Euroopassa. Aitojen Ulfberht-miekkojen teräs oli peräisin Persian ja nykyisen Afganistanin alueelta, josta viikingit toivat sitä Volgaa ja Kaspianmerta pitkin kulkenutta kauppareittiään myöten. Kun venäläiset 1000-luvulla sulkivat reitin, loppui myös Ulfberht-miekkojen valmistus.
Suomesta viikinkiaikaisia miekkoja on löydetty noin 400 kappaletta. Suomesta löytyneistä 800- ja 900-lukujen miekoista Ulfberht-miekkoja tai niiden kopioita on noin kolmasosa. Miekkoja on löydetty lähinnä Varsinais-Suomen, Satakunnan ja Hämeen alueelta. Löytöpaikkoja ovat muun muassa Hämeenlinnan Peltorinne, Sääksmäen Rapola, Halikko, Euran Luistari ja Pappilanmäki, Karkku, Vehmaa ja Vesilahti. Suurin osa miekoista on Kansallismuseon kokoelmissa, mutta esimerkiksi Harjavallassa sijaitsevassa Emil Cedercreutzin museossa on esillä vuonna 1975 Kokemäeltä löydetty miekka.
Marc Tardif
Marc Tardif (s. 12. kesäkuuta 1949 Granby, Quebec) on kanadalainen entinen ammattilaisjääkiekkoilija, pelipaikaltaan vasen laitahyökkääjä.
Tardif pelasi juniorina muun muassa Thetford Mines Canadiensissa QJHL:ssä (1966–1967) ja Montreal Junior Canadiensissa OHA:ssa (1967–1969). Hän oli voittamassa vuonna 1969 Memorial Cupia ja valittiin samana vuonna OHA:n ensimmäiseen tähdistökentälliseen.
Tardif aloitti ammattilaisuransa NHL-seura Montreal Canadiensissa, joka varasi hänet ensimmäisen kierroksen toisena pelaajana . Hän pelasi Canadiensissa neljä kautta, joista ensimmäisellä vietti osan kaudesta myös farmijoukkue Montreal Voyageursissa AHL:ssä. Tardif oli voittamassa Canadiensissa Stanley Cupia kausina 1970–1971 ja 1972–1973.
Vuonna 1973 Tardif siirtyi WHA-seura Los Angeles Sharksiin, joka tarjosi hänelle huomattavasti parempaa palkkaa kuin hän oli Montrealissa saanut. Kauden 1974–1975 hän aloitti Michigan Stagsissa Sharksin muutettua toiselle paikkakunnalle, mutta siirtyi kesken kauden pelaajakaupassa Quebec Nordiquesiin. Pelatessaan Nordiquesissa Tardif sai kahdesti WHA:n parhaan pistemiehen palkinnon Bill Hunter Trophyn, kausina 1975–1976 ja 1977–1978, joina palkittiin myös sarjan arvokkaimman pelaajan palkinnolla Gordie Howe Trophylla. Hän oli noina kausina myös WHA:n maali- ja syöttöpörssin voittaja. Kaudella 1976–1977 hän oli voittamassa Avco Cupia ensimmäisenä vuonnaan joukkueensa kapteenina. Tardif valittiin neljästi , kausina 1975–1976, 1976–1977 ja 1977–1978 ensimmäiseen ja kaudella 1974–1975 toiseen, ja hän pelasi kuudesti .
WHA lopetti toimintansa vuonna 1979, jonka jälkeen Tardif jatkoi uraansa NHL:ssä. Hän edusti yhä Quebec Nordiquesia ja jatkoi joukkueen kapteenina kauteen 1980–1981 asti. Kaudella 1981–1982 hän pelasi ensimmäisen ja ainoan kerran urallaan ssa ja hän lopetti uransa kauden 1982–1983 jälkeen. Tardif pelasi NHL:ssä 517 runkosarja- ja 62 pudotuspeliottelua ja WHA:ssa 446 runkosarja- ja 44 pudotuspeliottelua. Hän teki NHL:ssä 401 tehopistettä runkosarjassa, 194 maalia ja 207 syöttöpistettä, ja 28 pudotuspeleissä, 13 maalia ja 15 syöttöpistettä. WHA:ssa hän teki 666 tehopistettä runkosarjassa, 316 maalia ja 350 syöttöpistettä, ja 59 pudotuspeleissä, 27 maalia ja 32 syöttöpistettä. Tardif on eniten maaleja WHA:n historiassa (1972–1979) tehnyt pelaaja. Quebec Nordiques jäädytti hänen pelinumeronsa (8) vuonna 1983.
Tardif kuului Kanadan joukkueeseen Summit Seriesissä 1974.
Jääkiekkouransa jälkeen Tardif on työskennellyt autokauppiaana Quebecissä.
Lisämunuaiskuoren kasvaimet
Lisämunuaiskuoren kasvaimet aiheuttavat lisämunuaiskuoren liikatoimintaa. Ne ovat syynä moniin hyperadrenalismiin liittyviin sairauksiin. Ne ovat usein funktionaalisia, jolloin ne vaikuttavat elimistön hormonitasapainoon. Yleisimmin lisämunuaiskuoren benignit eli hyvänlaatuiset adenoomat vaikuttavat aldosteronin eritykseen zona glomerulosasta, kun taas malignit eli pahanlaatuiset karsinoomat vaikuttavat androgeenien tuotantoon zona reticulariksessa. Oireet liittyvät näiden hormonien liialliseen tuotantoon. Kaikki lisämunuaiskuoren kasvaimet eivät kuitenkaan ole funktionaalisia, eli ne eivät vaikuta minkään lisämunuaiskuoren tuottaman hormonin määrään. Kasvaimen funktionaalisuus voidaan todeta laboratoriotestein mittaamalla tietyn hormonin ja sen metaboliittien konsentraatio verestä.
Suurin osa lisämunuaiskuoren adenoomista ei vaikuta lisämunuaiskuoren hormonituotantoon, eli ne ovat niin sanotusti hiljaisia. Tämän vuoksi niitä ei välttämättä diagnosoida potilailla, vaan ne löytyvät kuoleman jälkeen tehtävässä ruumiinavauksessa ns. sattumalöydöksinä. Makroskooppisesti lisämunuaiskuoren adenoomat ovat keltaisia tai kelta-ruskeita, mikä johtuu kasvainsolukon rasvoittumisesta. Yleensä ne ovat läpimitaltaan noin 1–2 senttimetriä. Mikroskooppisesti ne muodostuvat solukosta, joka on lähellä normaalia lisämunuaiskuoren solukkoa. Tumat ovat pieniä, mutta jonkin verran pleomorfismiakin voidaan nähdä. Solut voivat on eosinofiilisiä ja vakuolisoituneita riippuen lipidisisällöstä. Mitoottista aktiivisuutta nähdään harvoin.
Lisämunuaiskuoren karsinoomia tavataan kaiken ikäisillä potilailla. Kaksi harvinaista sairautta, Li-Fraumenin oireyhtymä ja Beck-with-Wiedemannin oireyhtymä, voivat aiheuttaa karsinooman. Useimmiten ne ovat makroskooppisesti suurehkoja ja invasiivisia. Ne sisältävät nekroroosia ja kystisiä muutoksia. Verestys on yleistä. Mikroskooppisesti solukko voi olla hyvin erilaistunutta, kuten adenoomissa, mutta solut voivat olla myös hyvinkin häiriintyneitä, pleomorfisia ja huonosti erotettavissa lisämunuaiskuoren etäpesäkkeistä. Niillä on korkea taipumus invasoida lisämunuaislaskimoon, alaonttolaskimoon ja imuteihin. Etäpesäkkeitä esiintyy useimmiten läheisissä imusolmukkeissa ja keuhkoissa.
Joyce Tafatatha
Joyce Tafatatha (s. 18. huhtikuuta 1998 Blantyre) on malawilainen uimari. Hän kilpaili vuoden 2012 kesäolympialaisissa Lontoossa ja jäi naisten 50 metrin vapaauinnissa 47. sijalle. Tafatathasta tuli näin nuorin Malawia koskaan olympialaisissa edustanut urheilija.
Ramli Ahmad
Ramli Ahmad (12. lokakuuta 1956 Labuan – 16. marraskuuta 2002 Labuan) oli malesialainen pikajuoksija. Hän kilpaili vuoden 1976 kesäolympialaisissa Montrealissa, mutta putosi sekä miesten 100 että 200 metrin juoksussa ensimmäisellä kierroksella.
Ahmad teki 1970-luvulla 200 metrin juoksussa uuden Malesian-ennätyksen (aika: 20,7), jota hän piti edelleen hallussaan kuollessaan 47-vuotiaana aivoverenkiertohäiriöön. Hän oli saanut sairaskohtauksen ollessaan lenkkeilemässä. Urheilu-uransa jälkeen Ahmad oli tehnyt työtä Malaysia Airlinesille.
Parman kartusiaaniluostari
Parman kartusiaaniluostari () on Stendhalin vuonna 1839 julkaistu romaani. Se sijoittuu pääosin Parman herttuakunnan hoviin, ja sen päähenkilö on nuori aristokraatti Fabrice del Dongo. Romaani kirjoitettiin lyhyessä ajassa, mikä näkyy osittain kerronnassa. "Parman kartusiaaniluostarin" maine kohosi kuitenkin nopeasti, ja sen ensimmäinen ihailija oli ranskalainen kirjailija Honoré de Balzac.
Romaani sijoittuu pääosin Parman herttuakunnan hoviin 1800-luvun alkuosiin. Sen päähenkilö on nuori aristokraatti ja Napoleonin ihailija Fabrice del Dongo. Hän osallistuu Waterloon taisteluun ja palaa sitten Parmaan, missä liittyy kirkkoon maallisten etujen takia. Tarinan aikana Dongo tappaa kilpailijansa, siittää lapsen ja vetäytyy lopulta kartusiaaniluostariin, missä kuolee.
"Parman kartusiaaniluostari" kirjoitettiin hyvin lyhyessä ajassa. Stendhal ilmoitti 4. marraskuuta 1838, ettei häntä saisi häiritä missään olosuhteissa, ja aloitti romaanin sanelemisen. Käsikirjoitus valmistui seitsemässä viikossa, ja se oli valmis tapaninpäivänä. Kirja valmistui lyhyessä ajassa, mikä näkyy osittain sen eloisuutena mutta paikoin myös sen kerronnan epäyhtenäisyydessä.
Vaikka romaani kirjoitettiinkin lyhyessä ajassa, sen idea ehti pyöriä Stendhalin ajatuksissa jo pitkään. Esimerkiksi hänen Roomassa kirjoittamansa päiväkirjamerkintänsä ovat täynnä Italian renessanssiaatelisten monimutkaista historiaa. Lisäksi romaanin piirteissä on yhtäläisyyksiä Alessandro Farnesen (josta tuli myöhemmin paavi Paavali III) kronikasta, johon Standhal tutustui Italian-matkojensa aikana.
"Parman kartusiaaniluostaria" pidettiin heti sen valmistumisen jälkeen mestariteoksena. Noin vuosi romaanin valmistumisen jälkeen kirjailija Honoré de Balzac ylisti sitä pitkässä arvostelussaan, jonka ansiosta romaani sai välittömästi mainetta. Myöhemmin sitä ovat kehuneet muun muassa kirjailijat Henry James ja André Gide. James kirjoitti "The Nationissa" vuonna 1874 julkaistussa artikkelissa, että "Parman kartusiaaniluostari" on parhaimpien romaanien joukossa. Gide puolestaan arvioi 1800-luvun vaihteessa, että se oli merkittävin ranskalainen romaani.
Harry Nkopeka
Harry Nkopeka (s. 12. lokakuuta 1948) on malawilainen entinen pikajuoksija. Hän kilpaili vuoden 1972 kesäolympialaisissa Münchenissä, mutta putosi sekä miesten 800 että 1500 metrin juoksussa ensimmäisellä kierroksella. Hänen henkilökohtaiset ennätysaikansa ovat 800 metrissä 1:52.78 (1973) ja 1500 metrissä 3:54.14 (1973).
Knut Holmann
Knut Holmann (s. 31. heinäkuuta 1968 Oslo) entinen on norjalainen meloja, kolminkertainen olympiavoittaja ja nelinkertainen maailmanmestari.
Holmann osallistui vuoden 1988 kesäolympialaisissa Soulissa 1 000 metrin kajakkinelikkoon. Vuoden 1992 kesäolympialaisissa Barcelonassa hän sai pronssia 500 metrin ja hopeaa 1 000 metrin kajakkiyksikössä. Atlantan kesäolympialaisissa 1996 hän sai hopeaa 500 metrin ja voitti kultaa 1 000 metrin kajakkiyksikössä. Vuoden 2000 kesäolympialaisissa Sydneyssä Holmann voitti kultamitalit sekä 500 metrin että 1 000 metrin kajakkiyksikössä.
Ratamelonnan maailmanmestaruuskilpailuissa Holmann voitti vuosina 1990–1999 sekä kultaisia että pronssisia mitaleita neljä kumpaakin ja lisäksi viisi hopeamitalia.
Helene Engelmann
Helene Engelmann ("Jaroschka"; 9. helmikuuta 1898 Wien – 1. elokuuta 1985 Helsinki) oli itävaltalainen taitoluistelija, olympiavoittaja ja kolminkertainen maailmanmestari.
Engelmann voitti pariluistelussa kultaa vuoden 1924 talviolympialaisissa Chamonix'ssa. Taitoluistelun maailmanmestaruuskilpailuissa hän voitti pariluistelussa kolmesti kultaa (1913, 1922, 1924) ja sai lisäksi yhden hopeamitalin (1914).
Engelmann oli taitoluistelija Herma Planck-Szabon serkku ja taitoluistelija, uimari Karl Schäferin käly. Engelmannin isä Eduard Engelmann oli myös taitoluistelija, ja hänen veljensä Eduard Engelmann nuorempi oli moottoriveneilijä.
John Sørensen
John Rungsted Sørensen (s. 5. lokakuuta 1934 Kööpenhamina) on tanskalainen meloja ja olympiamitalisti. Hän kilpaili vuoden 1964 kesäolympialaisissa Tokiossa, jossa hän sai pronssia 1 000 metrin kanadalaiskaksikossa.
Ennakkoratkaisu (EU)
Ennakkoratkaisu on Euroopan unionin tuomioistuimen jäsenvaltion tuomioistuimen pyynnöstä antama ratkaisu Euroopan unionin oikeuden oikeasta tulkinnasta. EU:n tuomioistuimen antama ennakkoratkaisu sitoo kansallista tuomioistuinta. Ennakkoratkaisua tulee noudattaa ratkaistaessa asia, jossa ennakkoratkaisua on pyydetty.
Ylimmillä tuomioistuimilla on velvollisuus pyytää ennakkoratkaisua tapauksissa joissa EU:n oikeuden sisältö on epäselvä, eikä aikaisempaa EU:n tuomioistuimen ratkaisua asiasta ole. Alemmat tuomioistuimet voivat pyytää ennakkoratkaisua, mutta niillä ei ole siihen velvollisuutta.
Friedhelm Wentzke
Friedhelm Wentzke (s. 13. syyskuuta 1935 Castrop-Rauxel, Nordrhein-Westfalen) on saksalainen entinen meloja ja olympiavoittaja. Hän voitti vuoden 1960 kesäolympialaisissa Roomassa kultaa 4 × 500 metrin kajakkiviestissä. Lisäksi hän sai vuoden 1964 kesäolympialaisissa Tokiossa hopeaa 1 000 metrin kajakkinelikossa.
I Should Have Known Better
”I Should Have Known Better” on The Beatlesin kappale vuodelta 1964, ja se sisältyy yhtyeen samanvuotiselle menestysalbumille "A Hard Day’s Night". Kappaleen on kirjoittanut yhtyeen kitaristi John Lennon.
”I Should Have Known Better” nauhoitettiin Abbey Roadin studiolla samana päivänä kuin Paul McCartneyn tekemä ”And I Love Her”. Näistä kappaleista Lennonin ”I Should Have Known Better” on nopeampitempoinen ja vauhdikkaampi pop rock -kappale, kun taas ”And I Love Her” on rauhallisempi balladi.
The Esquires levytti kappaleen suomeksi nimellä ”Kunpa tuntisin sinut paremmin” vuonna 1964.
Odiya Silweya
Odiya Silweya (s. 1. tammikuuta 1959) on malawilainen entinen pikajuoksija. Hän kilpaili vuoden 1984 kesäolympialaisissa Los Angelesissa, mutta putosi sekä miesten 100 että 200 metrin juoksussa ensimmäisellä kierroksella. Vuoden 1988 kesäolympialaisissa Soulissa hän osallistui 200 ja 400 metrin juoksukilpailuihin, mutta putosi jälleen molemmissa ensimmäisellä kierroksella.
Silweyan henkilökohtaiset ennätykset ovat 100 metrissä 10,7 (1983), 200 metrissä 21,2 (1987) ja 400 metrissä 49,45 (1986).
Niobiumnitridi
Niobiumnitridi (NbN) on epäorgaaninen yhdiste ja niobiumin nitridi.
Niobiumnitridi on epästoikiometrinen välisijayhdiste. Niobiumnitridillä on kaksi faasia: alkeiskopiltaan heksagonaalinen β-niobiumnitridi, jonka koostumus on NbN–NbN ja yli 1 230 °C:n lämpötilassa stabiili alkeiskopiltaan pintakeskeinen kuutiollinen δ-NbN, jonka koostumus on NbN–NbN. Niobiumnitridi ei liukene happoihin, mutta voimakkaasti emäksiset liuokset liuottavat sitä, jolloin vapautuu ammoniakkia. Niobiumnitridi on suhteellisen kovaa ja sen kovuus Mohsin asteikolla on 8. Niobiumnitridin kriittinen lämpötila on 16 K ja tämän lämpötilan alapuolella se on suprajohde.
Niobiumnitridiä valmistetaan kuumentamalla niobiummetallia 700–1 100 °C:n lämpötilaan tai niobiumpentoksidia 1 250 °C:n lämpötilaan typen tai ammoniakin läsnä ollessa. Toinen tapa valmistaa yhdistettä on kemiallisella kaasufaasipinnoituksella käyttäen lähtöaineina niobiumpentakloridia, vetyä ja typpeä. Niobiumnitridiä käytetään infrapunailmaisimien detektoreissa.
George Mambosasa
George Mambosasa (s. 31. tammikuuta 1964) on malawilainen entinen kestävyysjuoksija. Vuoden 1984 kesäolympialaisissa Los Angelesissa hän putosi miesten 5 000 metrin juoksussa ensimmäisellä kierroksella ja jäi maratonissa 74. sijalle. Vuoden 1988 kesäolympialaisissa Soulissa Mambosasa putosi 5 000 metrin juoksussa jälleen ensimmäisellä kierroksella ja aloitti lisäksi maratonin.
Mambosasa toimi Soulin kesäolympialaisissa maansa lipunkantajana. Hänen henkilökohtaiset ennätyksensä ovat 5 000 metrin juoksussa 14:14.01 (1986) ja maratonissa 2-23:06 (1984).
Matthews Kambale
Matthews Kambale (s. 27. joulukuuta 1952) on malawilainen uransa lopettanut kestävyysjuoksija. Hän jäi vuoden 1972 kesäolympialaisissa Münchenissä 56. sijalle miesten maratonissa. Los Angelesin kesäolympialaisissa 1984 hän putosi 10 000 metrin juoksussa alkuerissä. Maratonilla hän keskeytti.
Kambalen henkilökohtaiset ennätykset ovat 10 000 metrin juoksussa 30.47,73 (1984) ja maratonilla 2.25.37 (1984).
Ympyrän kaari
Ympyrän kaari tarkoittaa geometriassa ympyrän kehän osaa. Muiden käyrien tapauksessa voidaan puhua kaaresta silloin, kun on käsitellään käyrän kaarevuutta tai kaarevan käyrän osasta.
Kaaren päätepisteet määrittävät kaaren alku- ja loppupään. Jos alku- ja loppupisteet ovat samat, on kaaren pituus 0 tai koko ympyrän kehän pituus. Jos päätepisteet sijaitsevat ympyrän halkaisijalla, muodostaa kaari puoliympyrän.
Päätepisteiden välinen kaari voidaan merkitä käyttämällä etuliitettä "arc" ("arc AB") tai merkitsemällä kirjainten yläpuolelle kaaren (formula_1). Huomaa "arc"-etuliitteen toinen merkitys trigonometristen käänteisfunktioiden nimessä ("arcsin x").
Ympyräkaaren pituus b voidaan ilmaista sektorin keskuskulman (formula_2 asteina) ja kaaren kaarevuussäteestä eli ympyrän säteellä R :
Kaaren pituus ja keskuskulma ovat suoraan verrannolliset (formula_4). Käyttämällä kulmana radiaaneja, muuttuu lauseke yksinkertaisemmaksi (formula_5 radiaaneina)
Muiden käyrien kaarenpituuksia määritetään integraalilaskennan keinoin.
Koska kaaren pituus ja keskuskulma ovat suoraan verrannolliset, voidaan keskuskulman suuruus määrittää kaarenpituuden avulla. Koska kaarenpituus riippu myös säteestä, voidaan sen vaikutus poistaa jakamalla kaaren pituus säteellä. Saatua lukua kutsutaan radiaaniksi ja sitä käytetään vaihtoehtoisena kulmamittana erilaisille asteille. Radiaanin sanallinen tulkinta voisi olla: "Kuinka montaa säteen mittaa kaarella vastaa ympyrän keskuskulmaa?".
Kaaren kaarevuus on kaarevuussäteen käänteisluku. Mitä voimakkaamin kaari kaareutuu, sitä pienemmäksi sen säde tulee. Kaarevuuden formula_7 ja kaarevuussäteen R välillä on voimassa
Kaaren säde R voidaan laskea, jos tunnetaan kaaren AB leveys C = 2c ja korkeus t (vertaa kuvaa ylhäällä). Täydennetään ympyrän kaaren kuvioon kolme sädettä, josta kaksi päättyvät kaaren päätepisteisiin (OA ja OB) ja yksi kaaren keskipisteeseen (OC). Keskipisteeseen päättyvä säde voidaan jakaa osiin a = OD ja t = DC, missä formula_9. "Kolmio OAD" on suorakulmainen, joten pythagoraan lauseesta saadaan
ja käyttämällä C = 2c
Kaaren säde voidaan laskea myös yksinkertaisemmin hyödyntämällä pisteen potenssia. Kun kaaren leveys on W ja korkeus H, saadaan kaaren ympyrän halkaisijaksi
Kaaren säteen saa jakamalla halkaisija kahdella.
"Kaari" esiintyy suomen lähisukulaiskielissä ja saamessa ulkoasultaan melko samantapaisena. Etäisimmistäkin sukulaiskielistä on havaittu ääntämyksellistä samankaltaisutta, mutta tämä on epävarmaa. Joka tapauksessa sanan ensimmäinen esiintyminen kirjoitetussa tekstissä on Agricolan tekstissä sanassa "taivaankaari", jolla tarkoitettiin sateenkaarta. Tässä kaari viittaa pyöreään muotoon. Toinen merkitys sanalle "kaari" löytyy lain sanastosta.
Ennakkoratkaisu (verotus)
Ennakkoratkaisu verotuksesta on verottajan tekemä päätös, joka annetaan verovelvollisen hakemuksesta tilanteessa, jossa halutaan ennakoida epäselvän verosäännöksen tulkinta. Verovelvollinen saa siten verottajaa sitovan kannanoton siitä millainen verokohtelu suunnitellulle toimenpiteelle aiheutuisi.
Etsijä (Transformers)
Etsijät () ovat kuvitteellinen Decepticonien alaryhmä Transformers-universumissa.
Alkuperäisessä sarjassa Etsijät olivat lentäviksi ajoneuvoiksi muuntautuvia Decepticonien sotilaita, joita oli kahta tyyppiä. Toiset jakoivat samanlaisen ruumiinrakenteen kuin Etsijöiden komentaja, Starscream, kuten Thundercracker ja Skywarp. Joillakin oli kartionmuotoiset päät ja heistä nimeltään tunnetaan vain Dirge, Thrust ja Ramjet.
"in" leluissa esiintyi Mini-Con nimeltä Seeker.
Elokuvassa "" Etsijät olivat ikivanhoja transformereita, jotka palvelivat Fallenia. He olivat Fallenin ja tavoin myös kykeneviä avaamaan avaruussiltoja pelkällä tahdon voimalla. Tosin yksi heistä, , oli vaihtanut Autobottien puolelle ja naamioitunut ennen staasiin vaipumistaan SR-71 Blackbird -tiedustelukoneeksi.
Jetfiren lisäksi muiden Etsijöiden ajoneuvomuotoja nähtiin Sektori 7:n entisen agentin, Seymour Simmonsin, hallussa olevissa valokuvissa.
Niihin kuuluivat:
Aligned-jatkumossa Etsijöiksi kutsuttiin useita lentokykyisiä Decepticoneja.Etsijöihin luettiin myös hopeiset lentokykyiset Vehiconit.
Dieter Krause
Dieter Krause (s. 18. tammikuuta 1936 Brandenburg an der Havel) on saksalainen entinen meloja, olympiavoittaja ja maailmanmestari. Hän oli vuoden 1960 kesäolympialaisissa Roomassa mukana voittamassa kultaa 4 × 500 metrin kajakkiviestissä. Rooman kesäolympialaisissa hän lisäksi sijoittui 1 000 metrin kajakkikaksikossa kahdeksanneksi.
Ratamelonnan maailmanmestaruuskilpailuissa Krause voitti Itä-Saksalle kultaa (1963), hopeaa (1963) ja kahdesti pronssia (1958, 1963).
Hiihdon Suomen-mestaruuskilpailut 1982
Hiihdon Suomen-mestaruuskilpailut järjestettiin vuonna 1982 Lapualla 22.–24. tammikuuta ja Kurikassa 30.–31. tammikuuta. Marja-Liisa Hämäläinen voitti kaikki naisten henkilökohtaiset matkat ja oli viestin hopeajoukkueen ankkuri.
Lapua, 22. tammikuuta  Koiviston ylivoimaista voittoa pidettiin yllätyksenä.
Lapua, 24. tammikuuta.  Harri Kirvesniemi oli sairas eikä osallistunut.
Kurikka, 31. tammikuuta.
Pertti Teurajärvi sijoittui alun perin kilpailussa neljänneksi, mutta hänen suorituksensa hylättiin, koska hänen doping-näytteestään löytyi prolintaani-nimistä piristettä. Teurajärvi määrättiin vuoden mittaiseen kilpailukieltoon.
Kurikka, 30. tammikuuta
Lapua, 22. tammikuuta.
Lapua, 24. tammikuuta
Kurikka, 31. tammikuuta
Kurikka, 30. tammikuuta.
Giuseppe Leanza
Giuseppe Leanza (s. 2. tammikuuta 1943 Cesarò, Italia) on roomalaiskatolinen arkkipiispa ja kirkon diplomaatti. Hänet vihittiin papiksi 17. heinäkuuta 1966 ja nimitettiin Lilybaeumin titulaariarkkipiispaksi sekä apostoliseksi nuntiukseksi Haitille 3. heinäkuuta 1990. Piispaksi vihkiminen seurasi 22. syyskuuta. Pääkonsekraattorina toimi Agostino Casaroli, jota avustivat Pio Laghi ja Ignazio Zambito.
4. kesäkuuta 1991 Leanza nimitettiin apostoliseksi pro-nuntiukseksi Malawiin ja apostoliseksi nuntiukseksi Sambiaan. 29. huhtikuuta 1999 hänet nimitettiin nuntiukseksi Bosnia-Hertsegovinaan, 15. toukokuuta 2002 tämän lisäksi Sloveniaan ja 18. toukokuuta vielä Makedoniaan. 22. helmikuuta 2003 Leanza sai siirron nuntiukseksi Bulgariaan, 22. helmikuuta 2008 Irlantiiin ja 15. syyskuuta 2011 Tšekkiin.
Eivind Skabo
Eivind Halfdan Skabo (17. elokuuta 1916 Bærum – 18. huhtikuuta 2006 Oslo) oli norjalainen meloja ja olympiamitalisti. Hän kilpaili vuoden 1948 kesäolympialaisissa Lontoossa ja sai siellä pronssia miesten 10 000 metrin kajakkiyksikössä. Lisäksi Skabo sai samana vuonna hopeaa ratamelonnan maailmanmestaruuskilpailuissa 4 × 500 metrin kajakkiyksikköviestissä Ivar Mathisenin, Ivar Iversenin ja Hans Martin Gulbrandsenin kanssa.
Hiihdon Suomen-mestaruuskilpailut 1973
Hiihdon Suomen-mestaruuskilpailut pidettiin vuonna 1973 Harjavallassa 9.-11. helmikuuta ja Kurikassa 16.-18. helmikuuta. Juha Mieto voitti ylivoimaisesti kaikki miesten henkilökohtaiset kilpailut.
Kilpailu käytiin Kurikassa.
Kilpailu käytiin Harjavallassa.
Kilpailu käytiin Kurikassa.
Kilpailu käytiin Kurikassa.
Kilpailu käytiin Kurikassa.
Kilpailu käytiin Harjavallassa.
Kilpailu käytiin Kurikassa.
Calum Worthy
Calum Worthy (s. 28. tammikuuta 1991 Victoria, Brittiläinen Kolumbia, Kanada) on kanadalainen näyttelijä. Hän tuli tunnetuksi Disney Channelin nuortensarjasta "Austin ja Ally", jossa hän esittää Austinin parasta ystävää Deziä. Worthy esittää Deziä myös Disney Channelin sarjoissa "Jessie" ja "Se en ollut minä".
Worthy on voittanut Young Artist -palkinnot rooleistaan National Lampoonin komediaelokuvassa "Karmea kiitospäivä" ja draamasarjassa "Stormworld".
Worthy on vieraillut monissa sarjoissa, kuten ABC Family -kanavan tieteis-draamasarjassa "Kyle XY", The CW:n "Supernatural" ja "Smallville", CTV:n poliisidraamassa "Tarkka-ampujat", sekä Disneyn "Onnea matkaan, Charlie!" ja "Zeke and Luther".
Jazzlaulaja
Jazzlaulaja (The Jazz Singer) on Alan Croslandin ohjaama vuonna 1927 valmistunut yhdysvaltalainen musiikkielokuva, joka oli ensimmäinen puhuttu äänielokuva. Elokuvassa pääroolia näytteli Al Jolson. Elokuvasta tehtiin uusintaversio vuonna 1980, The Jazz Singer – tie tähtiin, jonka ohjasi Richard Fleischer.
Matti Hakala
Matti Hakala on seuraavien henkilöiden nimi:
Zona reticularis
Zona reticularis eli verkkovyöhyke on lisämunuaisen kuorikerroksen alin osa, jonka solut syntetoivat ja erittävät androgeenisia steroideja eli androgeeneja, lähinnä dehydroepiandrosteronia (DHEA), sekä jonkin verran glukokortikoideja, pääasiallisesti kortisolia.
Zona glomerulosa
Zona glomerulosa eli keräsvyöhyke on lisämunuaisen kuorikerroksen uloin kerros. Sen solut syntetoivat ja erittävät mineralokortikoideja, lähinnä aldosteronia. Aldosteronilla on keskeinen tehtävä elimistön suolatasapainon säätelyssä.
Thérèse Blondeau
Thérèse Blondeau (4. joulukuuta 1913 – 28. kesäkuuta 2013) oli ranskalainen uimari. Hän kilpaili vuoden 1936 kesäolympialaisissa Berliinissä ja putosi naisten 100 metrin selkäuinnissa ensimmäisellä kierroksella. Myös Thérèsen sisko Renée Blondeau osallistui kisoihin.
Maaliskuussa 2011 julkaistussa Reutersin artikkelissa, jossa Blondeau muistelee Natsi-Saksan olympialaisia, kerrotaan, että tämän kisakuntoa heikensi isän äkillinen kuolema viikkoja ennen kisoja. Artikkelin mukaan Blondeaun uskotaan olevan viimeinen elossa oleva vuoden 1936 olympialaisten ranskalainen naisurheilija.
Zona fasciculata
Zona fasciculata eli juostevyöhyke on lisämunuaisen kuorikerroksen keskimmäinen osa. Sen solut syntetoivat ja erittävät glukokortikoideja, pääasiassa kortisolia.
Unto Poikolainen
Unto Poikolainen (s. 3. lokakuuta 1946 Hankasalmi) on entinen suomalainen pesäpalloilija.
Poikolainen pelasi Pesäpallon mestaruussarjassa 1972-1987 yhteensä 250 ottelua edustaen Jyväskylän Kiriä, pelaten kaudet 1980-1981 Hongikon joukkueessa suomen- ja ykkössarjassa. Suomen mestaruuden Poikolainen voitti kahdesti ja saavutti lisäksi 3 SM-hopeaa ja kaksi pronssia.
Henkilökohtaisesti parhaan tuloksen Poikolainen teki kaudella 1977, jolloin hän sijoittui kolmanneksi sekä lyöjä- että tehotilastossa (lyödyt + tuodut).
Itä-Länsi-ottelussa Poikolainen on pelannut viisi kertaa ja Liitto-Lehdistö -kamppailuun hänet on valittu neljästi.
Ivar Mathisen
Ivar Mathisen (14. kesäkuuta 1920 Bærum – 7. lokakuuta 2008 Bærum) oli norjalainen meloja ja olympiamitalisti. Hän sai vuoden 1948 kesäolympialaisissa Lontoossa hopeaa 10 000 metrin kajakkikaksikossa ja sijoittui lisäksi neljänneksi 1 000 metrin kajakkikaksikossa. Helsingin kesäolympialaisissa 1952 Mathisen sijoittui viidenneksi sekä 1 000 että 10 000 metrin kajakkikaksikossa.
Mathisen saavutti ratamelonnan maailmanmestaruuskilpailuissa kaksi hopeamitalia (1948, 1950).
The Prophet: The Best of the Works
The Prophet: The Best of the Works on kokoelma-albumi rap-artisti Tupac Shakurilta. Albumin julkaisi Death Row Records vuonna 2003. Albumi sisältää kappaleita Shakurin aikaisemmilta levyilta kuten All Eyez on Me ja .
Matti Hakala (kansanedustaja)
Matti Eero Hakala (19. elokuuta 1939 Orimattila – 5. marraskuuta 2017 Orimattila) oli suomalainen agronomi, maanviljelijä ja poliitikko.
Hakala suoritti ylioppilastutkinnon Loviisan yhteislyseossa vuonna 1958 ja agronomin tutkinnon Helsingin yliopistossa 1965. Vuodesta 1965 hän työskenteli Maataloustuottajain keskusliiton ja Pohjoismaisen Yhdyspankin palveluksessa. Vuodesta 1971 hän toimi maanviljelijänä Iso-Seppälän tilalla Orimattilassa.
Hakala oli kansanedustajana Uudenmaan läänin vaalipiiristä vuosina 1979–1983. Hän kuului Kansallisen Kokoomuksen eduskuntaryhmään ja oli jäsenenä Eduskunnan maa- ja metsätalousvaliokunnassa, pankkivaliokunnassa ja suuressa valiokunnassa. Vuonna 1982 hän oli presidentin valitsijamiehenä.
Boombox (festivaali)
Boombox on Helsingissä pidettävä hiphop-festivaali, joka järjestettiin ensimmäisen kerran vuonna 2012. Esiintyjiä oli tuolloin yli 30 ja yleisöä 10 000
Festivaali oli tarkoitus järjestää myös kesäkuussa 2013 mutta se peruttiin, koska edellisen illan tapahtuman lavarakenteita ei saataisi ajoissa purettua. Esiintyjälistalla olivat tuolloin muun muassa Petri Nygård, Redrama, Timi Lexikon ja Steen1 Orkestra.
M/S Enchantment of the Seas
Enchantment of the Seas on Royal Caribbean International -varustamon Suomessa 1997 rakennettu risteilyalus.
Alus tilattiin 4. elokuuta 1994 Kvaerner Masa Yardin Helsingin telakalta Suomesta. Sen köli laskettiin 26. lokakuuta 1995 telakkanumerolla 493 ja alus laskettiin vesille 21. marraskuuta 1996. Se luovutettiin 4. heinäkuuta 1997 oslolaiselle Enchantment of the Seasille ja aluksen operoinnista vastaa Royal Caribbean Cruises.
Alus aloitti ensimmäisen risteilynsä Välimerellä 17. heinäkuuta 1997 ja Karibialla 19. lokakuuta. Tämän jälkeen alus oli kesät Välimerellä ja talvet Karibialla. Alus liputettiin tammikuussa 2005 Bahamalle kotisatamana Nassau.
Alus oli toukokuusta kesäkuuhun 2005 Keppel Verolme Shipyardilla Rotterdamissa, jossa alusta jatkettiin Masa Yardin Turun telakan valmistamalla lisäelementillä. Elementti kuljetettiin Turusta Rotterdamiin proomulla. Alus lähti 23. kesäkuuta Rotterdamista New Yorkiin.
Alus kolaroi 1. lokakuuta 2009 Cozumelissa Meksikossa "Carnival Legendin" kanssa.
Ivar Iversen
Ivar Iversen (24. elokuuta 1914 Oslo – 19. elokuuta 2012) oli norjalainen meloja. Hän kilpaili vuoden 1936 kesäolympialaisissa Berliinissä ja jäi 1 000 metrin kajakkiyksikössä kahdeksanneksi. Ratamelonnan maailmanmestaruuskilpailuissa hän sai vuonna 1948 hopeaa 4 x 500 metrin kajakkiviestijoukkueen jäsenenä. Hän saavutti viisi kansallista mestaruutta vuosien 1936 ja 1946 välisenä aikana. Kuollessaan lähes 98-vuotiaana Iversen oli vanhin olympialaisiin osallistunut norjalainen.
Mäntysieppokerttu
Mäntysieppokerttu ("Seicercus affinis") on uunilintujen heimoon kuuluva varpuslintu.
Mäntysieppokerttua tavataan Bangladeshissa, Bhutanissa, Kiinassa, Intiassa, Laosissa, Myanmarissa, Nepalissa ja Vietnamissa. Lajin on raportoitu olevan paikallisesti yleinen, ja se on luokiteltu elinvoimaiseksi.
Raimo Hirvi
Raimo Juhani Hirvi (7. huhtikuuta 1952 Jyväskylän maalaiskunta – 10. elokuuta 2016 Jyväskylä) oli suomalainen pesäpalloilija.
Raimo ”Ramles” Hirvi aloitti miesten tasolla pelaamisen Jyväskylän Kirissä suomensarjassa. Pesäpallon mestaruussarjassa Hirvi pelasi 1972–1983 Kirissä ja 1984–1986 Kouvolan Pallonlyöjissä yhteensä 343 ottelua, jonka jälkeen siirtyi HoNsU:un ykkössarjaan. Pörssipisteitä Hirvi keräsi kunnioitettavat 1774 ollen vuosina 1976, 1978 ja 1979 mestaruussarjan paras etenijä. Tehotilaston Hirvi voitti 1978 ja 1982 ja vuonna 1982 hänet valittiin Vuoden pesäpalloilijaksi.
Itä–Länsi-ottelussa Hirvi pelasi kahdeksan kertaa ja Liitto–Lehdistö-kamppailuun hänet valittiin yhdeksän kertaa. SM-mitaleja Hirvi saavutti miehissä 7 (1 kulta, 4 hopeaa ja 2 pronssia) ja A-junioreiden SM:n 1971.
Hans Martin Gulbrandsen
Hans Martin Gulbrandsen (31. tammikuuta 1914 Drammen – 4. helmikuuta 1979 Oslo) oli norjalainen meloja. Hän jäi vuoden 1948 kesäolympialaisissa Lontoossa 1 000 metrin kajakkiyksikössä neljänneksi ja vuoden 1952 kesäolympialaisissa Helsingissä 10 000 metrin kajakkiyksikössä viidenneksi.
Ratamelonnan maailmanmestaruuskilpailuissa Gulbrandsen kuului 4 × 500 metrin kajakkiviestissä hopeaa vuonna 1948 saaneeseen joukkueeseen, jonka muut jäsenet olivat Ivar Mathisen, Ivar Iversen ja Eivind Skabo.
Kastanjasieppokerttu
Kastanjasieppokerttu ("Seicercus castaniceps") on uunilintujen heimoon kuuluva varpuslintu.
Kastanjasieppokerttua tavataan Aasian kaakkoisosissa. Sen levinneisyysalue on hyvin laaja, ja sen on kuvattu olevan paikallisesti yleinen. Laji on luokiteltu elinvoimaiseksi.
Louis Diercxsens
Louis Diercxsens (28. syyskuuta 1898 – 21. huhtikuuta 1992) oli belgialainen maahockeypelaaja ja olympiamitalisti. Hän kuului vuoden 1920 kesäolympialaisissa Antwerpenissä lajissa pronssia saaneeseen joukkueeseen, ja vuoden 1928 kesäolympialaisissa Amsterdamissa hän sijoittui joukkueineen neljänneksi.
Kultasieppokerttu
Kultasieppokerttu ("Seicercus burkii") on uunilintujen heimoon kuuluva varpuslintu.
Kultasieppokerttu pesii Himalajan alueella ja talvehtii etelämpänä Intian keskiosissa ja Lounais-Bangladeshissa. Lajia on kuvattu paikalliseksi yleisestä runsaaksi, joskin harvinaiseksi osissa levinneisyysalueettaan. Se on luokiteltu elinvoimaiseksi.
Raymond Evans
Raymond ("Ray") Evans (28. syyskuuta 1939 Northam, Länsi-Australia – 7. marraskuuta 1974) oli australialainen maahockeypelaaja ja kaksinkertainen olympiamitalisti. Hän kuului vuoden 1964 kesäolympialaisissa Tokiossa lajissa pronssia ja vuoden 1968 kesäolympialaisissa Méxicossa hopeaa saaneeseen joukkueeseen. Hän osallistui myös Rooman kesäolympialaisiin 1960 ja sijoittui joukkueineen kuudenneksi.
Thomas Byström (ratsastaja)
Thomas Karl Elof Byström (27. marraskuuta 1893 Tukholma – 22. heinäkuuta 1979 Lidingö) oli ruotsalainen ratsastaja ja olympiamitalisti. Hän kilpaili vuoden 1932 kesäolympialaisissa Los Angelesissa ja oli siellä mukana saamassa hopeaa joukkuekouluratsastuksessa. Los Angelesin kisoissa Byström sijoittui kouluratsastuksessa lisäksi yksilökilpailijana neljänneksi.
Ossi Rajala
Ossi Jaakko Rajala (s. 18. marraskuuta 1948 Ilmajoki) on uransa lopettanut suomalainen pesäpalloilija.
Ossi "Osku" Rajala aloitti pelaamisen SM-sarjassa Maila-Jusseissa 1969, siirtyi Oulun Lippoon 1972 ja sieltä edelleen Jyväskylän Kiriin 1975. Kaudeksi 1982 Osku siirtyi Hongikkoon, jota oli nostamassa seuraavaksi kaudeksi Mestaruussarjaan. HoNsU:ssa Rajala jatkoi kauden 1985 loppuun, jolloin hän lopetti pääsarjauransa. Suomen mestaruuden Rajala voitti Lipon riveissä 1972, minkä lisäksi hän on saavuttanut 6 SM-hopeaa ja kaksi pronssia. Pörssipisteitä Rajala keräsi 1810,7 (23. sija kauden 2012 jälkeen).
Itä-Länsi-ottelussa Rajala on pelannut kymmenen kertaa ja Liitto-Lehdistö -kamppailuun hänet on valittu kahdeksan kertaa.
Vuoden pesäpalloilijaksi Ossi Rajala valittiin 1972 ja etenijäkuninkuuden hän voitti 1974, jolloin toi 43 juoksua.
Pseudomys glaucus
Pseudomys glaucus on sukupuuttoon kuollut hiirilaji, jota tavattiin Australiassa Queenslandissa ja Uuden Etelä-Walesin pohjoisosissa. Laji tunnetaan kolmesta näytteestä, eikä siitä etsinnöistä huolimatta ole tehty havaintoja vuoden 1956 jälkeen. Sukupuuton syytä ei tiedetä, mutta se johtui luultavasti elinympäristöjen tuhoutumisesta ja saalistuksesta. Lajin elinympäristöä ja ekologiaa ei tunneta.
Antero Salmenkivi
Otto Antero Salmenkivi (25. kesäkuuta 1931 Viipuri – 29. tammikuuta 1979 Helsinki) oli suomalainen, Kansallista kokoomusta edustanut, kansanedustajana ja puolueensa eduskuntaryhmän puheenjohtajana toiminut poliitikko.
Salmenkivi oli koulutukseltaan diplomi-insinööri ja lainopin kadidaatti. Vuosina 1956–1974 hän työskenteli pääasiassa maanmittausinsinöörin tehtävissä, viimeksi Turun ja Porin läänin apulaismaanmittausinsinöörinä.
Kansanedustajaksi Salmenkivi tuli vuonna 1970 Uudenmaan läänin vaalipiiristä ja toimi kansanedustajana kuolemaansa asti vuonna 1979. Eduskunnan valiokunnista hän kuului laki-, perustuslaki-, sosiaali- ja ulkoasiainvaliokuntiin. Presidentin valitsijamiehenä hän toimi vuosina 1968 ja 1978.
Salmenkiven seuraajaksi kansanedustajana hänen kuolemansa jälkeen tuli Toivo Mäkynen.
Matti Antila
Matti Tapio Antila (8. kesäkuuta 1926 Riihimäki – 7. lokakuuta 2015 Mietoinen) oli suomalainen elintarviketutkija. Hän oli Helsingin yliopiston meijeriopin (maitoteknologian) professori vuosina 1964–1989 ja johti monia elintarviketieteen tutkimus- ja kehittämisprojekteja. Antilan veli oli professori Veijo Antila.
Antila valmistui ylioppilaaksi Hyvinkään yhteiskoulusta vuonna 1945. Hän opiskeli Helsingin yliopiston maatalous-metsätieteellisessä tiedekunnassa pääaineenaan meijerioppi. Antila valmistui maatalous- ja metsätieteiden kandidaatiksi vuonna 1949. Lisensiaatiksi hän valmistui vuonna 1955 ja väitteli samana vuonna tohtoriksi. Hänen väitöskirjansa käsitteli emmentaljuuston propionibakteereita. Antila tutki erityisesti maidon rasvan ominaisuuksia ja maidon mikrobiologiaa ja merkitystä ihmisen ravitsemuksessa. Hän julkaisi noin 400 tieteellistä ja muuta julkaisua elintarvike- ja ravitsemustieteen alalta ja toimi muun muassa Valtion ravitsemusneuvottelukunnan puheenjohtajana (1977–1983) ja Lääkintöhallituksen asiantuntijana (1977–1989).
Vuosina 1949–1950 Antila työskenteli Jokioisissa Valtion maitotalouskoelaitoksessa juustonvalmistuksen assistenttina ja maitotalousopiston opettajana, minkä jälkeen hän toimi vuodet 1951–1952 Osuusliike Elannon meijeriagronomina. Vuosina 1957–1962 Antila oli Raision Tehtaat Oy:n tuotteiden kehittämisosaston ja keskuslaboratorion esimies. Vuosina 1951–1958 hän toimi Helsingin yliopiston maitotalouslaitoksen assistenttina ja vuosina 1959–1964 maitotaloustieteiden dosenttina. Hän oli myös Turun yliopiston elintarvikekemian dosentti vuosina 1960–1967. Vuosina 1962–1964 Antila oli ensin meijeriopin virkaa toimittava ja vuosina 1964–1989 vakituinen professori.
Vuosina 1971–1973 Antila oli Mietoisten kunnanvaltuuston puheenjohtaja.
Veijo Antila
Veijo Arimo Antila (9. lokakuuta 1930 Tuusula – 29. maaliskuuta 1993 Jokioinen) oli suomalainen meijerialan tutkija. Hän valmistui maatalous- ja metsätieteiden kandidaatiksi vuonna 1954 ja väitteli tohtoriksi 1966. Hän oli Valtion maitotalouden tutkimuslaitoksen (myöhemmin Maatalouden tutkimuskeskuksen elintarvikkeiden tutkimuslaitos) johtaja professorin arvolla vuosina 1968–1992. Hän oli samalla Helsingin yliopiston maitotaloustieteen dosentti vuodesta 1967. Antila oli myös Valtion ravitsemusneuvottelukunnan sihteeri sekä Maito ja Terveys ry:n hallituksen puheenjohtaja. Hän osallistui kansainvälisen meijeriliiton IDF:n toimintaan.
Hänen veljensä on professori Matti Antila.
Robert Linzeler
Robert Linzeler (7. maaliskuuta 1872 Pariisi – 25. tammikuuta 1941 Pariisi) oli ranskalainen kilpapurjehtija ja olympiamitalisti. Hän kilpaili vuoden 1900 kesäolympialaisissa Pariisissa ja sai siellä hopeaa 0–½ tonnin luokassa sekä ensimmäisessä että toisessa kisassa. Linzeler osallistui myös avoimen luokan kilpailuun.
Donatien Bouché
Donatien Bouché (10. toukokuuta 1882 – 1965) oli ranskalainen kilpapurjehtija ja olympiavoittaja. Hän kilpaili vuoden 1928 kesäolympialaisissa Amsterdamissa ja oli siellä mukana voittamassa "L'Aile VI:llä" kultaa kahdeksan metrin luokassa.
Lasse Saarinen
Lasse Saarinen (s. 1960) on suomalainen elokuvatuottaja. Hän on tuottanut yli 60 näytelmä-, animaatio- ja dokumenttielokuvaa. Saarinen on tuotantoyhtiö Kinotar Oy:n toimitusjohtaja ja tuottaja. Hän aloitti Suomen elokuvasäätiön toimitusjohtajana 1. elokuuta 2016.
Saarinen on palkittu Jussi-palkinnolla vuoden parhaista suomalaisista elokuvista "Nousukausi" vuonna 2004 ja "Postia pappi Jaakobille" vuonna 2010 . Hän sai vuonna 2004 myös parhaan dokumenttielokuvan Jussi-palkinnon elokuvasta "Sotalapset". Vuonna 2003 Suomen elokuvatuottajien keskusliitto palkitsi Saarisen pitkästä urasta Vuoden elokuvatuottaja -palkinnolla.
Saarisen tuottamien elokuvien ohjaajina ovat olleet muun muassa Kaisa Rastimo, Virpi Suutari, Susanna Helke, Mari Rantasila, Johanna Vuoksenmaa, Saara Cantell, Kanerva Cederström, Erja Dammert, Taru Mäkelä, Anu Kuivalainen, Ilkka Järvi-Laturi, Ville Jankeri, Samuli Valkama, Mika Taanila, Rax Rinnekangas, Esa Illi, Sakari Kirjavainen, Veikko Aaltonen, Paavo Westerberg ja Klaus Härö.
Vuonna 2012 Saarinen valittiin Suomen Taideyhdistyksen puheenjohtajaksi.
Saarinen on elokuusta 2016 Suomen elokuvasäätiön toimitusjohtaja. Valintaperuste ei ollut poliittinen.
Johan Anker
Johan August Anker (26. kesäkuuta 1871 Berg – 2. lokakuuta 1940 Halden) oli norjalainen kilpapurjehtija ja kaksinkertainen olympiavoittaja. Hän voitti kultaa 12 metrin luokassa vuoden 1912 kesäolympialaisissa Tukholmassa ja sitten kuuden metrin luokassa vuoden 1928 kesäolympialaisissa Amsterdamissa.
Lontoon kesäolympialaisissa 1908 Anker sijoittui neljänneksi kahdeksan metrin luokassa. Myös hänen poikansa Erik Anker oli purjehtija.
Erik Anker
Erik Anker (15. lokakuuta 1903 Berg – 15. elokuuta 1994 Halden) oli norjalainen kilpapurjehtija ja olympiavoittaja. Hän kilpaili vuoden 1928 kesäolympialaisissa Amsterdamissa ja oli siellä mukana voittamassa kultaa kuuden metrin luokassa. Hänen isänsä oli Johan Anker.
Édouard Bourguignon
Édouard Bourguignon (18. elokuuta 1887 – ?) oli belgialainen köydenvetäjä ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa lajissa pronssia.
John James Shepherd
John James Shepherd (2. kesäkuuta 1884 Bicknor, Kent – 9. heinäkuuta 1954 Aston, Herefordshire) oli brittiläinen köydenvetäjä. Hän kuului lajissa kultaa voittaneeseen joukkueeseen sekä vuoden 1908 kesäolympialaisissa Lontoossa että vuoden 1920 kesäolympialaisissa Antwerpenissä. Lisäksi hän sai joukkueineen hopeaa Tukholman vuoden 1912 kesäolympialaisissa.
Shepherd loi 26-vuotisen uran poliisissa ja palveli ensimmäisessä maailmansodassa. Sodan jälkeen hän voitti kahdesti kansallisen mestaruuden Cumberland & Westmorland -tyylin painijana raskaassa sarjassa (1922, 1923). Hänen kerrottiin olevan myös mestarillinen keihäänheittäjä, mutta hänen mahdollisia saavutuksiaan lajissa ei tiedetä.
Modern Day Delilah
"Modern Day Delilah" on hard rock-yhtye Kissin single ja Sonic Boom-albumin avausraita. Se julkaistiin 19. elokuuta 2009 yhtyeen ensimmäisenä singlenä yhdeksääntoista vuoteen. Kappale sijoittui Yhdysvaltain Hot Mainstream Rock Tracks ja Ruotsin Sverigetopplistan -listoille.
Edward Barrett
Edward ("Ned") Barrett (3. marraskuuta 1877 Rahela, Irlanti – ?) oli brittiläinen köydenvetäjä, painija ja yleisurheilija. Hän kuului vuoden 1908 kesäolympialaisissa Lontoossa kultaa köydenvedossa voittaneeseen joukkueeseen ja sai lisäksi pronssia raskaan sarjan vapaapainissa. Hän osallistui samoissa kisoissa myös kreikkalais-roomalaiseen painiin (5. sija), kuulantyöntöön (5. sija), kiekonheittoon ja vapaan tyylin keihäänheittoon.
Barrett kilpaili lisäksi vuoden 1912 kesäolympialaisissa Tukholmassa kreikkalais-roomalaisessa painissa. Yleisurheilija James Barrett oli hänen veljensä.
Kohn Pedersen Fox
Kohn Pedersen Fox Associates (lyhenne KPF) on yhdysvaltalainen, New York Cityssä kotipaikkaa pitävä arkkitehtitoimisto. KPF on yksi maailman suurimmista arkkitehtitoimistoista, New Yorkin suurin ja tunnettu monien maailmankuulujen rakennusten suunnittelijana. Yrityksen toimialaa on rakennusten suunnittelun lisäksi myös sisätilojen suunnittelu, rakennusten restaurointi, kaupunkisuunnittelu ja kaavoitus. KPF:lla on ollut projekteja yli 35 maassa.
Toimiston perustivat vuonna 1976 arkkitehdit A. Eugen Kohn, William Pedersen, Sheldon Fox New Yorkissa. KPF:n pääkonttori sijaitsee Salmon Tower Building-toimistotornissa osoitteessa 11 West 42nd Street. Toimistolla on yli 600 työntekijää.
John Sewell
John Sewell (23. huhtikuuta 1882 Halfmorton – 18. heinäkuuta 1947 Cambridge) oli brittiläinen köydenvetäjä ja olympiavoittaja. Hän saavutti lajissa joukkueineen kultaa vuoden 1920 kesäolympialaisissa Antwerpenissä ja hopeaa vuoden 1912 kesäolympialaisissa Tukholmassa.
Sewell voitti kansallisen mestaruuden Cumberland & Westmorland -tyylin painissa raskaassa sarjassa neljästi peräkkäin (1907–1910).
Kretingalė
Kretingalė on kauppala Länsi-Liettuassa, Klaipėdan läänissä, Klaipėdan kunnallispiirissä, lähellä Itämeren rannikkoa. Vuonna 2001 kauppalassa asui 977 asukasta.
Henk Janssen
Hendrikus Alexander "Henk" Janssen (17. kesäkuuta 1890 Arnhem – 28. elokuuta 1969 Arnhem) oli alankomaalainen köydenvetäjä ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä lajissa hopeaa saaneeseen joukkueeseen.
Veiviržėnai
Veiviržėnai on kauppala Länsi-Liettuassa, Klaipėdan läänissä, Klaipėdan kunnallispiirissä, lähellä Itämeren rannikkoa. Vuonna 2001 kauppalassa asui 964 asukasta.
Antonius van Loon
Antonius van Loon (25. kesäkuuta 1888 Arnhem – 3. marraskuuta 1962 Arnhem) oli alankomaalainen köydenvetäjä ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä lajissa hopeaa saaneeseen joukkueeseen. Antonius oli Willem van Loonin veli.
Endriejavas
Endriejavas on kauppala Länsi-Liettuassa, Klaipėdan läänissä, Klaipėdan kunnallispiirissä, lähellä Itämeren rannikkoa. Vuonna 2001 kauppalassa asui 718 asukasta.
Willem van Loon
Willem van Loon (15. elokuuta 1891 Arnhem – 29. marraskuuta 1975 Arnhem) oli alankomaalainen köydenvetäjä ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä lajissa hopeaa saaneeseen joukkueeseen. Hänen veljensä oli köydenvetäjä Antonius van Loon.
Plikiai
Plikiai on kauppala Länsi-Liettuassa, Klaipėdan läänissä, Klaipėdan kunnallispiirissä, lähellä Itämeren rannikkoa. Vuonna 2001 kauppalassa asui 607 asukasta.
Judrėnai
Judrėnai on kauppala Länsi-Liettuassa, Klaipėdan läänissä, Klaipėdan kunnallispiirissä, lähellä Itämeren rannikkoa. Vuonna 2001 kauppalassa asui 531 asukasta.
Agluonėnai
Agluonėnai on kylä Klaipėdan kunnallispiirissä, Klaipėdan läänissä, läntisessä Liettuassa. Vuonna 2001 kylässä asui 653 asukasta.
Lauluni aiheet III
Lauluni aiheet III on Vesa-Matti Loirin kokoelmalevy, joka sisältää kappaleita laidasta laitaan koko uralta. Se julkaistiin 14. syyskuuta 2012. Levy päättää Loirin kolmiosaisen "Legenda" -kokoelmalevysarjan.
CD 1
CD 2
Dercekliai
Dercekliai on kylä Klaipėdan kunnallispiirissä, Klaipėdan läänissä, läntisessä Liettuassa. Vuonna 2001 kylässä asui 641 asukasta.
Dreverna
Dreverna on kylä Klaipėdan kunnallispiirissä, Klaipėdan läänissä, läntisessä Liettuassa lähellä Itämeren rajaa. Vuonna 2001 kylässä asui 617 asukasta.
Brodyn taistelu
Brodyn taistelu (tunnetaan myös nimillä Dubnan taistelu, Dubnon taistelu, Rovnen taistelu ja Rovne-Brodyn taistelu ) oli toisessa maailmansodassa Saksan ja Neuvostoliiton joukkojen välinen panssaritaistelu, joka käytiin Brodyn, Dubnon ja Lutskin kaupunkien lähistöllä itärintamalla kesäkuussa 1941. Taistelussa kohtasivat Saksan 1. panssariryhmä, III armeijakunta ja XLVIII panssariarmeijakunta viisi Neuvostoliiton mekanisoitujen joukkojen osastoa. Taistelu alkoi 23. kesäkuuta 1941 ja päättyi saksalaisten voittoon 30. kesäkuuta 1941. Taistelussa saksalaiset kohtasivat ensimmäistä kertaa Neuvostoliiton T-34-panssarivaunuja. Taistelussa saksalaiset menettivät noin 200 panssarivaunua ja Neuvostoliitto yli 800 panssarivaunua.
Darbėnai
Darbėnai on kauppala Kretingan kunnallispiirissä, Klaipėdan läänissä, Luoteis-Liettuassa. Vuonna 2001 kauppalassa asui 1598 asukasta.
Marinus van Rekum
Marinus Cornelis van Rekum (7. helmikuuta 1884 Arnhem – 16. marraskuuta 1955 Arnhem) oli alankomaalainen köydenvetäjä ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä lajissa hopeaa saaneeseen joukkueeseen. Hän oli Willem van Rekumin veli.
Willem van Rekum
Willem van Rekum (9. kesäkuuta 1892 Arnhem – 27. joulukuuta 1961 Arnhem) oli alankomaalainen köydenvetäjä ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä lajissa hopeaa saaneeseen joukkueeseen. Hän oli Marinus van Rekumin veli.
Romolo Carpi
Romolo Carpi (17. maaliskuuta 1900 Genova – ?) oli italialainen köydenvetäjä. Hän kilpaili vuoden 1920 kesäolympialaisissa Antwerpenissä, jossa hän kuului lajissa viidenneksi sijoittuneeseen Italian joukkueeseen.
Alessandro Alvisi
Alessandro Alvisi (12. helmikuuta 1887 Vicenza – 9. toukokuuta 1951 Napoli) oli italialainen ratsastaja ja kaksinkertainen olympiamitalisti. Hän sai pronssia sekä joukkue-esteratsastuksessa vuoden 1920 kesäolympialaisissa Antwerpenissä että joukkuekenttäratsastuksessa vuoden 1924 kesäolympialaisissa Pariisissa. Lisäksi Alvisi jäi Pariisissa esteratsastuksessa 26., joukkue-esteratsastuksessa 5. ja kenttäratsastuksen yksilökilpailussa 12. sijalle.
Markku Palkoaho
Markku Palkoaho (s. 22. syyskuuta 1967) on aktiiviuransa lopettanut suomalainen koripalloilija.
Tampereen Pyrinnön kasvatti, 199-senttinen Palkoaho pelasi Suomen pääsarjassa yhteensä kymmenen kauden ajan. Kotkan Työväen Palloilijoissa Palkoaho voitti Suomen mestaruuden ja Suomen cupin kaudella 1987–1988. Hän pelasi myös kymmeniä nuorten maaotteluita.
Sylvester Granrose
Sylvester Granrose ("Grönros"; 29. joulukuuta 1898 Turku, Suomi – 25. huhtikuuta 1958 Miami, Florida, Yhdysvallat) oli yhdysvaltalainen köydenvetäjä. Hän kilpaili vuoden 1920 kesäolympialaisissa Antwerpenissä ja kuului siellä lajissa neljänneksi sijoittuneeseen Yhdysvaltain joukkueeseen.